CELEX: C2006/048/26
Language: et
Date: 2006-02-25 00:00:00
Title: Kohtuasi C-422/05: Euroopa Ühenduste Komisjoni  28. novembri 2005.  aasta hagi Belgia Kuningriigi vastu

25.2.2006   
            
            
               ET
            
            
               Euroopa Liidu Teataja
            
            
               C 48/13
            
         Euroopa Ühenduste Komisjoni 28. novembri 2005. aasta hagi Belgia Kuningriigi vastu
   (Kohtuasi C-422/05)
   (2006/C 48/26)
   Kohtumenetluse keel: prantsuse
   Euroopa Ühenduste Komisjon esitas 28. novembril 2005 Euroopa Ühenduste Kohtule hagi Belgia Kuningriigi vastu. Hageja esindajad on Frank Benyon ja Mikko Huttunen, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1.
            
            
               tuvastada, et kuna Belgia Kuningriik võttis 14. aprillil 2002 vastu kuningliku määruse, mis kehtestab tsiviilkasutuses olevate teatavat tüüpi allahelikiirusega reaktiivlennukite öiste lendude eeskirja, on Belgia Kuningriik rikkunud direktiivist (EÜ) 2002/30 (1) ja asutamislepingu artiklist 10 koosmõjus asutamislepingu artikliga 249 tulenevaid kohustusi;
            
         
               2.
            
            
               mõista kohtukulud välja Belgia Kuningriigilt.
            
         Väited ja peamised argumendid
   Määruse sätted täpsustavad lennukitüübid, mida Belgia lennuväljadel ei või kasutada ajavahemikus 23.00 — 06.00. Kuninglik määrus, mis põhineb kahekontuursuse astmel, kasutab direktiivist 2002/30, mis põhineb sertifitseerimismenetlusel, erinevat lähenemist. See lähenemine vastab määruse 925/1999/EMÜ, mida on juba muudetud direktiiviga 2002/30/EÜ, lähenemisele.
   28. märtsil 2002 jõustunud direktiivi 2002/30/EÜ artikli 16 kohaselt jõustavad liikmesriigid nimetatud direktiivi täitmiseks vajalikud õigus- ja haldusnormid hiljemalt 28. septembriks 2003. Kuninglik määrus võeti vastu enne direktiivi ülevõtmiseks antud kuupäeva. Komisjon meenutab Euroopa Kohtu praktikat, mille kohaselt tuleneb EÜ asutamislepingu artiklist 10 koosmõjus artikliga 249 ja direktiivist endast, et ülevõtmiseks antud tähtaja jooksul ei või liikmesriigid kehtestada norme, mis oma olemuse tõttu kahjustavad tõsiselt direktiivi eesmärki. Kuninglik määrus, millega taotletakse tsiviilkasutuses olevate uuesti sertifitseeritud allahelikiirusega reaktiivlennukite kasutusest kõrvaldamist, kahjustab käitamispiirangutega seotud lähenemisega tõsiselt direktiivi eesmärki.
   
      (1)  EÜT L 85, 28.3.2002, lk 40.